รัฐสภาโปแลนด์

รัฐสภาสาธารณรัฐโปแลนด์ (โปแลนด์: Parlament Rzeczypospolitej Polskiej) เป็นสภานิติบัญญัติระบบสองสภาของประเทศโปแลนด์ ประกอบไปด้วยเซย์ม (สภาล่าง) และเซนัต (สภาสูง) โดยทั้งสองสภาล้วนประชุมที่หมู่อาคารเซย์มและเซนัต ณ กรุงวอร์ซอ สมาชิกของทั้งสองสภาถูกเลือกผ่านการเลือกตั้งทางตรงที่มักจะเกิดขึ้นทุกสี่ปี โดยเซย์มจะมีสมาชิกอยู่ที่ 460 ท่าน ในขณะที่เซนัตจะมีสมาชิกเพียง 100 ท่านเท่านั้น ในกระบวนการนิติบัญญัติแล้วนั้น ร่างของกฎหมายจำเป็นที่จะต้องผ่านความเห็นชอบของทั้งสองสภาก่อน แต่อย่างไรก็ตาม เซย์มมีสิทธิ์ที่จะผ่านร่างกฎหมายที่ถูกปฏิเสธโดยเซนัตได้ผ่านความเห็นชอบของสมาชิกสภาเซย์มโดยส่วนมากอย่างมหาศาลเมื่อมีองค์ประชุมคิดเห็นอย่างน้อยครึ่งหนึ่งของสมาชิกสภาเซย์มทั้งหมด ในบางโอกาส จอมพลแห่งเซย์มสามารถเรียกให้เซนัตมาร่วมประชุมกับเซย์มได้ มักจะทำพอเป็นพิธีการเท่านั้น และมักจะเกิดขึ้นในโอกาสสำคัญต่าง ๆ เฉกเช่นการสาบานตนเข้ารับตำแหน่งของประธานาธิบดี เป็นต้น เมื่อประธานาธิบดีถูกฟ้องให้ขับออกจากตำแหน่ง รัฐสภามีหน้าที่ในการนำประธานาธิบดีขึ้นศาลพิเศษแห่งรัฐ (โปแลนด์: Trybunał Stanu) พรรคที่มีที่นั่งมากที่สุดในสภาเซย์มคือพรรคนิติธรรมและยุติธรรม (PiS) โดยมีที่นั่งไปกว่า 194 ที่จาก 460 ที่นั่งทั้งหมด ในขณะที่พรรคพันธมิตรพลเมือง (KO) มีที่นั่งในเซนัต 42 จาก 100 ที่ อ้างอิง